El pressupost de l'Ajuntament d'Alaquàs ascendeix enguany a 39 milions d'euros
12/02/2008 10:14:00

# El pressupost de l'Ajuntament d'Alaquàs ascendeix enguany a 39 milions d'euros

*   12/02/2008 10:14:00
*   [Imprimir](#)
*   Compartir
*    https://www.alaquas.org/documento.asp?id\_do=10384

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10384%2F0&title=Ajuntament%20d%27Alaqu%C3%A0s.%20Premsa.El%20pressupost%20de%20l%27Ajuntament%20d%27Alaqu%C3%A0s%20ascendeix%20enguany%20a%2039%20milions%20d%27euros)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10384/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10384/10384_Form_4.jpg)](https://www.alaquas.org/ficheros/documentos/2008/2/10384/10384_Form_10.jpg "<a href='https://www.alaquas.org/ficheros/documentos/2008/2/10384/10384_Form_10.jpg' target=_blank><i class='fa fa-external-link' aria-hidden='true'></i>.El pressupost de l'Ajuntament d'Alaquàs ascendeix enguany a 39 milions d'euros</a>")

Les polítiques de benestar social, l'aprovació del nou Pla General d'Ordenació Urbana, més places d'aparcament, la reforma del barri de l'Olivar i de los Faroles i la millora de les dotacions educatives seran enguany les principals inversions

L'Ajuntament d'Alaquàs aprovarà per a l'any 2008 uns comptes que ascendeixen a 39.000.000 d'euros i que creixen respecte al pressupost de l'any passat un 29%.

Es tracta d'un pressupost que primarà sobretot les polítiques de benestar social, amb especial atenció a la millora dels serveis i de les infraestructures que fan augmentar el benestar i la qualitat de vida de les persones, especialment dels col·lectius amb més dificultats com les persones majors, els discapacitats o els immigrants. Precisament per això, les partides que més han augmentat han estat les inversions municipals destinades als programes de cultura, educació, serveis socials, urbanisme i medi ambient.

D'entre les inversions més importants destaquen l'inici de les obres de la remodelació del barri de los Faroles i del barri de l'Olivar, un compromís de l'Ajuntament d'Alaquàs amb els veïns i les veïnes d'aquesta zona del municipi que respon a la filosofia de l'Ajuntament de continuar millorant les vies públiques, revitalitzant totes les zones del municipi amb la generació de nous i millors espais per a la ciutadania.

La inversió en educació serà també prioritat d'enguany. Es continuarà invertint en les instal·lacions dels centres escolars de la ciutat, fent, entre altres, noves aportacions al projecte d'ampliació del col·legi públic Bonavista.

Els nous pressupostos suposen a més un nou impuls al projecte que els govern d'aquesta ciutat ha vingut dissenyant i executant en els últims 8 anys. El pressupost inclou decisions estratègiques i de futur per al nou Pla General d'Ordenació Urbana que s'aprovarà enguany i que contempla la dotació d'una ambiciosa xarxa d'aparcaments públics amb un total de 2000 places com a solució als estacionaments.

La construcció d'una nova Central de Serveis Municipals que s'ubicarà en el polígon industrial, la gran inversió en la reforma dels poliesportius de la ciutat, la millora de parcs i jardins i la creació de més serveis públics completen aquest pressupost.